DeForest Kelley

Jackson DeForest Kelley (s. 20. tammikuuta 1920 Atlanta, Georgia, Yhdysvallat – 11. kesäkuuta 1999 Woodland Hills, Kalifornia, Yhdysvallat) oli yhdysvaltalainen näyttelijä, joka tunnetaan parhaiten roolistaan tohtori Leonard ”Bones” McCoyna Star Trek -televisiosarjassa. Televisiosarjan lisäksi Kelley näytteli kuudessa Star Trek -elokuvassa sekä cameoroolin Star Trek – uusi sukupolvi -sarjan pilottijaksossa.

Kelley debytoi halvassa film noir -elokuvassa Fear in the Night (1947). Hän esiintyi 1960-luvulla monissa westerneissä kuten Death Valley Days, Bonanza ja Tracktown, kunnes päätyi tohtori McCoyn rooliin. Ironista kyllä, Kelley halusi lääkärin uralle ennen näyttelijänuraa. Hänen tavaramerkikseen muotoutui paitsi äärimmäinen vastuuntunto, myös joka asiassa vastaansanominen, eräänlaisena ”vastarannan kiiskenä” toimiminen. Parikin kertaa hän naureskeli, kun saikin periä viimeisen sanan ainaisissa väittelyissä.

Kelley kuoli 79-vuotiaana vatsasyöpään vuonna 1999, ensimmäisenä alkuperäisen Star Trek -sarjan päänäyttelijöistä. Kelleyn tuhka ripoteltiin Tyyneen valtamereen.

Lähteet

Aiheesta muualla 
 
 

Hollywood Walk of Fame
Star Trek
Yhdysvaltalaiset näyttelijät
Vuonna 1920 syntyneet
Vuonna 1999 kuolleet